cyanic-selkie/wikianc huggingface dataset:
Mortimer Adler
Mortimer Jerome Adler (28. joulukuuta 1902 – 28. kesäkuuta 2001) oli yhdysvaltalainen aristoteelinen filosofi ja kirjailija. Hän työskenteli filosofian popularisoimiseksi.
Prahan kansallisgalleria
Yhteyksiä Suomeen
Prahan kansallisgallerian teoksia oli syksyllä 1988 näytteillä Helsingin Ateneumissa näyttelyssä Praha 1920–1940: Tšekkoslovakian taidetta. Seuraavana keväänä Prahan kansallisgalleriassa oli esillä suomalaista maalaustaidetta näyttelyssä Finské malírství 1910–1930.
Viestijuoksun Suomen-mestaruuskilpailut 1914
Naiset 100 metriä
Mukana 10 juoksijaa. Suoritettiin alku- ja välierät ennen loppukilpailua.
George de Godzinsky
Kunnianosoitukset
Godzinsky on haudattu Hietaniemen hautausmaan Taiteilijainmäelle.
Valko-Venäjän sosialistinen neuvostotasavalta
Historia
Puolalaiset miehittäjät poistuivat Minskistä heinäkuussa 1920. Puolan–Venäjän sodan päättäneessä Riian rauhassa 1921 Valko-Venäjän silloinen länsipuolisko luovutettiin Puolalle. Menetys oli Valko-Venäjälle tuntuva: se menetti rajanvedossa lähes neljä miljoonaa asukastaan.
Baskimaa (itsehallintoalue)
Aluejako
Maakunnat jakaantuvat kaikkiaan 251 kuntaan, joista 51 sijaitsee Álavassa, 88 Gipuzkoassa ja 112 Biskajassa.
Politiikka
Baskimaan parlamentin kokoonpano vuoden 2020 vaalien mukaan.|220px|thumb Baskimaan parlamentin puolueita ovat Baskien kansallispuolue (28 paikkaa), EH Bildu (18), Elkarrekin Podemos (11), Partido Socialista de Euskadi-Euskadiko Ezkerra (9) ja kansanpuolue (9). Itsehallintoalueen johtajana (lehendakari) toimii Baskien kansallispuolueen Iñigo Urkullu.
Donald Kagan
Yksityiselämä
Kagan kuoli 89-vuotiaana 6. elokuuta 2021 vanhainkodissa Washington DC:ssä.
Valko-Venäjän sosialistinen neuvostotasavalta
Stalinismin huippukausi
Valko-Venäjän NKVD:n johtaja piti kaikkia sotavankeina olleita ja partisaanitoimintaan osallistumattomia pettureina. Vankilaan joutui myös kansallismielisesti ajattelevia. Otettiin käyttöön ajatus ”menneisyyden nationalistisesta ihannoinnista”, millä tuomittiin historiallinen totuus Valko-Venäjän valtion keskiaikaisista juurista. Lisäksi haluttiin juuria valkovenäläinen nationalismi, kosmopoliittisuus ja porvarillisuus. Muusikoita ja kirjailijoita vangittiin. Kulttuurielämä alistettiin Stalinin henkilöpalvonnalle.
Talouskasvu ja elintason nousu
Vuonna 1966 Neuvostoliiton johtajaksi nousi Leonid Brežnev, jonka aikakautta on kuvailtu pysähtyneeksi, kasvavan tyytymättömyyden ja taloustaantuman ajaksi. Valko-Venäjän talous sen sijaan kasvoi, toisin kuin muualla Neuvostoliitossa.
Valko-Venäjän elintaso kasvoi 1960–1970-luvuilla huomattavasti. Sen talouskasvu ylitti Neuvostoliiton muiden tasavaltojen keskiarvon. Maahan perustettiin uusia teollisuuden haaroja, kuten radiotekniikkaa, öljynjalostusta ja laiteteollisuutta. Minsk kuului Neuvostoliiton nopeimmin kasvaviin kaupunkeihin. Lisäksi maahan perustettiin myös aseteollisuutta. Televisio alkoi yleistyä. Sosiaaliohjelmia parannettiin. 1980-luvun koittaessa naapurineuvostotasavaltojen asukkaat katselivat Valko-Venäjän elintarvike- ja kulutustavararunsautta kateudella.
The Return of Swamp Thing
The Return of Swamp Thing on vuonna 1989 ensi-iltansa saanut scifi-kauhukomediaelokuva ja jatko-osa elokuvalle Swamp Thing – mies suolta. Elokuvan pääosia esittävät Louis Jourdan, Heather Locklear, Dick Durock, Sarah Douglas, Ace Mask, Monique Gabrielle ja Daniel Emery Taylor. Elokuvan on ohjannut Jim Wynorski. Elokuva oli taloudellinen floppi ja voitti Razzie-palkinnon huonoimmasta naispääosasta.
Ramiz Alia
Alia liittyi kommunistiseen puolueeseen alle kaksikymmenvuotiaana ja nousi nopeasti Hoxhan avulla. Vuonna 1961 hän oli jo puoluejohdon eli politbyroon jäsen.
Nicanor Parra
Suomennettuja runoja
Parran runoja on julkaistu suomeksi myös antologiassa Näin ihminen vastaa: valikoima espanjankielisen Amerikan runoutta, suom. Matti Rossi ja Anselm Hollo, Turku: Tajo 1964
Mikko Rämö
Pelaajaura
Rämö on Kiekkoreippaan kasvatti. Pelattuaan kolme kautta Pelicanseissa SM-liigassa Rämö palkattiin HPK:hon kaudelle 2003–2004.
Heikki Salomaa
Taiteilijana
Salomaan eläessä hän ja Timo Eränkö kirjoittivat suurimman osan Lapinlahden Lintujen sanoituksista. Jussi Ahlrothin mukaan niiden tavaramerkki oli ”kummallinen mutta helposti ymmärrettävä huumori”.
William Hogarth
thumb|upright|William Hogarth, omakuva. William Hogarth (10. marraskuuta 1697 Lontoo – 26. lokakuuta 1764 Lontoo) oli englantilainen taidemaalari ja graafikko, joka tunnetaan erityisesti suurta suosiota saavuttaneista kuvasarjoistaan. Hän oli ennen Thomas Gainsborougha ja Joshua Reynoldsia Englannin taitavin muotokuvamaalari.
Verner Järvinen
Venne ”Verner” Järvinen (4. maaliskuuta 1870 Ruovesi – 31. tammikuuta 1941 Tampere) oli suomalainen kenttälajeihin erikoistunut yleisurheilija, olympiamitalisti ja välikisojen kultamitalisti.
Henkilötietoja
Järvinen oli vuodesta 1897 naimisissa Thyra Maria Leanderin (k. 1948) kanssa. Heidän poikansa Yrjö, Kalle, Akilles ja Matti menestyivät urheilijoina, ja Verner Järvinen tunnettiinkin lempinimellä ”Isä Järvinen”.
Urheilu-ura
Järvinen voitti Ateenan välikisoissa 1906 olympiakultaa 1. toukokuuta vauhdittomassa antiikkisessa kiekonheitossa (tulos 35,17 m) ja pronssia kiekonheitossa (tulos 36,82 m). Samoissa kisoissa hän oli keihäänheitossa viides neljän ruotsalaisen jälkeen. Kuulantyönnössä pisimmälle työntänyt Järvinen hylättiin virheellisen tekniikan vuoksi vastustajien protestoitua.
Derrick Adkins
Derrick Adkins (s. 2. heinäkuuta 1970 Brooklyn, New York) on entinen yhdysvaltalainen 400 metrin aitajuoksija, lajin olympiavoittaja ja maailmanmestari.
Metropolis (elokuva)
Juoni
Huomatessaan tulvan ja luullessaan surmanneensa omat lapsensa työläiset kääntyvät Mariaksi uskomaansa koneihmistä vastaan. He syyttävät Mariaa noidaksi ja vaativat hänen kuolemaansa. Grotin johdolla työläiset hyökkäävät yläkaupunkiin ja alkavat jahdata oikeaa Mariaa. Yoshiwarassa he törmäävät kuitenkin vale-Mariaan eli koneihmiseen, ja sekasorron aikana oikea Maria pääsee pakenemaan. Työläiset polttavat koneihmisen roviolla ja näkevät yllätyksekseen, että se onkin robotti eikä ihminen. Sillä aikaa Rotwang sieppaa Marian toistamiseen. Rotwang on menettänyt järkensä lopullisesti ja uskoo, että Maria on Hel. Rotwang raahaa Marian katedraaliin. Väkijoukon huomio kiinnittyy heihin, kun kauhistunut Maria soittaa kirkonkelloa. Freder juoksee heidän peräänsä. Rotwang ja Freder kamppailevat, ja Rotwang syöksyy alas kattotasanteelta. Elokuva päättyy sovintoon, kun Freder astuu välittäjän rooliin Marian avustuksella ja saa vastahakoiset Grotin ja Fredersenin kättelemään.
Melvyn Tan
Tan ei kuitenkaan pitäytynyt pelkästään fortepianossa, vaan otti käyttöönsä myös nykyaikaisen pianon mahdollisuudet. Tämän vaiheen urassaan hän aloitti joulupäivänä 1996 esittämällä Mozartin 9. pianokonserton Kölnissä Deutsche Kammerphilharmonien kanssa. Seuraavana vuonna hän esitti resitaalissa Wigmore Hallissa Chopinin ja Schumannin teoksia.
Anttila
1960-luku
Syksyllä 1963 avattiin Turkuun ensimmäinen Anttila Brahenkatu 12:een. Maistraatti kuitenkin sulki sen pitkäksi aikaa, koska asiakastiloiksi oli otettu myös varastoksi tarkoitettu kellarikerros. Myöhemmin Anttila toimi Sokos Wiklundin sisäpihalla Brahenkatu 8:ssa ja viime vuosinaan Yliopistonkadun Kivikukkarossa.
1970-luku
1970-luvulla Kalle Anttila ryhtyi itse esiintymään yhtiön televisiomainoksissa ja Anttila alkoi nousta taloudellisesti yhä suurempiin lukuihin. 1970-luvulla myös postimyyntiin alettiin panostaa entistä enemmän; esimerkiksi luettelot suurenivat ja tietokoneet otettiin avuksi kaupankäyntiin. Vuonna 1975 myynti oli noussut 56 miljoonan markan lukuihin ja asiakkaita oli 400 000.
1980-luku
1980-luvulla Anttila kasvoi entisestään, ja vuonna 1986 Anttilan marketit muuttuivat tavarataloiksi. Uuden ajan Anttila-tavaratalot olivat saaneet alkunsa. Anttila päivitti visuaalisen ilmeensä, uudisti logonsa ja liikemerkkinsä, avasi uusia tavarataloja sekä uudisti ja laajensi vanhoja tavarataloja toimitusjohtaja Uolevi Mannisen alaisuudessa. Valikoimia parannettiin ja merkkituotteiden osuus kasvoi huomattavasti. Anttilan Säästökirjoja jaettiin 1,5 miljoonaa kappaletta suomalaisiin koteihin parin viikon välein. Uudistusten johdosta Anttilan tulos kasvoi 100 miljoonaan markkaan 80-luvun lopussa. Helsingin keskustan Anttila muutti Tennispalatsista Graniittitaloon.
Tavaratalot
(Myöhemmin Anttila Outlet)
Maailmanpyörä palaa
Kappaleet
Vuoden 2003 re-masteroidulla CD:llä
John Harrison
John Harrison (24. maaliskuuta 1693 – 24. maaliskuuta 1776) oli englantilainen kelloseppä, joka keksi turvalliset valtameripurjehdukset mahdollistavan riittävän tarkan kronometrin. Tarkkoja kelloja oli toki ollut jo aiemminkin, mutta niiden käynnin säätö perustui heiluriin, eivätkä ne siten olleet soveliaita laivoissa käytettäviksi. Laivan keskeytymättömät liikkeet vaikuttavat lisäksi myös liipotin- ja ankkurimekanismien ym. tavanomaisten ratkaisujen käyntinopeuteen ja tästä aiheutuva kellon näyttämän enenevä virhe lisää samassa suhteessa virhettä sekstanttia käyttäen tapahtuvassa pituuspiirin määrityksessä.
Sovetsk (Kaliningradin alue)
Tilsit siirtyi toisen maailmansodan lopulla 1945 Saksan hallinnasta muun pohjoisen Itä-Preussin mukana osaksi Neuvostoliittoa ja edelleen Venäjän neuvostotasavallan Kaliningradin aluetta.
thumb|Kuningatar Luisen silta vanhassa postikortissa.
Luettelo Ruotsin kirkon virsikirjan virsistä
Virsikirjan osastojako ja virret
Virren alkusanat.
Lähteet
Luettelon tiedot on kerätty Virsikirjassa olevien tietojen lisäksi seuraavista lähteistä:
Max Frisch
Tuotanto
Tärkeitä aiheita Frischille olivat ihmisen identiteetti ja Sveitsin omakuva esimerkillisenä, sitoutumattomana valtiona sekä maan rooli maailmassa. Hän moitti kuitenkin sveitsiläisiä liiasta itseriittoisuudesta ja omahyväisyydestä. Romaanissa Minä en ole Stiller on päähenkilönä amerikkalainen henkilö. joka pidätetään Sveitsin rajalla, sillä hänen epäillään matkustavan väärällä nimellä. Hän kiistää sinnikkäästi olevansa Stiller, jolla on selvitettäviä asioita poliisin kanssa. Frischin näytelmä Tuhopolttajat kuvaa oloihinsa jämähtänyttä pikkuporvaria, jonka päämääränä on ylläpitää turvallisuutta ja hyvinvointia. Sen uhkana ovat kuitenkin tuhopolttajat. Porvari yrittää tyynnytellä heitä myönnytyksillä, mutta lopulta he polttavat hänen talonsa. Näytelmä Andorra taas on rakennettu antisemitismin, juutalaisvastaisuuden pohdinnan varaan: päähenkilöä aletaan pitää juutalaisena ja lopulta hän itsekin uskoo käsitykseen. Kun naapurimaan joukot uhkaavat Andorraa, sen väestö alkaa vainota häntä. Näin Frisch kuvaa, kuinka uskomus kasvaa vähitellen lähes totuuden veroiseksi.
Ubrique
Ubrique on kunta Cádizin maakunnassa Espanjassa. Kunnan väkiluku on noin 17 000 (vuonna 2015).
Sourou
Sourou on yksi Burkina Fason 45 provinssista. Se sijaitsee maan pohjoisosassa Boucle du Mouhounin hallintoalueella. Sen pääkaupunki on Tougan, jossa on noin 15 000 asukasta.
Lappeenrannan kaupunginvaltuusto
Lappeenrannan kaupunginvaltuusto on hallintoelin, joka vastaa Lappeenrannan kaupungin toiminnasta ja taloudesta. Valtuusto käyttää Lappeenrannan ylintä päätösvaltaa ja valitsee jäsenet kaupunginhallitukseen ja lautakuntiin. Valtuustossa on 51 jäsentä, joista Hanna Holopainen, Anneli Kiljunen, Jukka Kopra, Jani Mäkelä ja Ari Torniainen ovat myös kansanedustajia.
Nurmijärvi (Rautjärvi)
Historiaa
Suurisaaren länsirannalla sijaitsee Riuttavuoren kalliomaalaus.
Vesistösuhteet
Järven laskujoki on alle 100 metriä pitkä Nikonjoki, joka putoaa vain 0,1 metriä laskiessaan viereiseen Sammaluksen ja Herajärven yhteiseen järvialtaaseen. Näiden vedet poistuvat monen mutkan kautta Suomesta Helisevänjoessa.
Professori Power
Voimat ja varusteet
Professori Power on lisäksi kehittänyt kyvyn säilyttää tietoisuutensa astraalitasolla, joskus jopa kuukausien ajan. Tämän jälkeen hän kykenee siirtymään joko omaansa tai Matthewin kehoon. Powerin voimakas mieli on erään kerran jopa liikutellut kahta robottia.
Operaatio Seelöwe
Suunnitelma ja sen taustat
Saksan kukistettua Ranskan kesäkuussa 1940 ja Britannian kieltäydyttyä rauhanneuvotteluista Saksan kanssa Adolf Hitler määräsi valmistautumaan maihinnousuun. Luftwaffen oli määrä saavuttaa ilmaherruus Etelä-Englannin yllä, jotta maihinnousulaivasto pystyisi ylittämään Englannin kanaalin rauhassa ilman Britannian kuninkaallisen laivaston tai kuninkaallisten ilmavoimien hyökkäyksiä. Englannin kanaalin yli oli tarkoitus kuljettaa ensin 100 000 sotilasta ja välittömästi tämän jälkeen 160 000 lisää, yhteensä 40 divisioonaa. Yksityiskohtainen miehityssuunnitelma oli valmiina, ja siihen sisältyi luettelo 2 300 henkilöstä, jotka oli heti vangittava. Näitä olivat muiden muassa filosofi Bertrand Russell sekä kirjailijat Virginia Woolf, H. G. Wells ja Aldous Huxley. Ehdottomana edellytyksenä maihinnousun aloittamiselle oli ilmaherruuden varmistaminen Englannin kanaalin ja sen pohjoisrannikon yläpuolella.
Luftwaffe ei kuitenkaan onnistunut tehtävässään, kun se hävisi taistelun Britanniasta, ja lopulta 17. syyskuuta 1940 Hitler lykkäsi operaatio Seelöwen tulevaisuuteen.
Mikko Eloranta
Uran jälkeen
Vuonna 2015 Eloranta oli perustamassa ystävänsä Seppo Kolarin kanssa ohjelmistoyritys Unikie Oy:tä. Hän toimi yrityksen toimitusjohtajana, kunnes Eloranta väistyi tehtävistä kesällä 2017, kun hänet oli nimetty NHL-joukkue New York Rangersin Euroopan-kykyjenetsijäksi.
Bad Soden am Taunus
Maantiede
Bad Soden am Taunus sijaitsee Taunus-vuoriston eteläpuolella Frankfurt am Mainin suurkaupunkialueella noin kolmetoista kilometriä Frankfurt am Mainin keskustasta länsiluoteeseen. Kaupungin alueella virtaavat joet Sulzbach ja Waldbach. Bad Sodenin pohjoiset ja läntiset naapurikunnat (Königstein im Taunus ja Kelkheim) ovat huomattavasti harvaanasutumpia kuin eteläiset ja itäiset naapurit (Schwalbach am Taunus, Sulzbach ja Liederbach am Taunus).
Jalkaväkirykmentti 26 (jatkosota)
Rykmentin sotatie kulki Helsingistä Suokumaalta Säiniölle ja Petroskoin tieltä Karhumäkeen.
Perustaminen
Jalkaväkirykmentti 26:n upseerit kutsuttiin palvelukseen 16. ja 17. kesäkuuta sekä aliupseerit ja miehistö 18. kesäkuuta 1941 alkaen. Rykmentin joukkojen kokoontumispaikkoina olivat:
Paulon Säätiö
Säätiön historiaa
Varatuomari Veikko Palotie toimi Hulda ja Marja Paulon lainopillisena neuvonantajana säätiötä perustettaessa. Paulojen testamenttimääräysten mukaisesti Palotie toimi säätiön ensimmäisenä puheenjohtaja kuolemaansa vuonna 1988 saakka.
Hevossaari (Heinola)
Saaressa on entisen Wihurinkosken, myöhemmin Mallasjuoman ja Hartwallin juomatehtaan rakennus, jonka tornimaisen toimiston yläosassa olevasta ruokalasta on näköalat ympäröivään vesistöön. Nykyään Hevossaaressa on useita muita yrityksiä sekä Vasikkasaari-niemessä kaupungin siirtolapuutarha. Yksityisen kesäasutuksen lisäksi saarella on useita yhdistysten ja järjestöjen huviloita.
Hevossaaren pengertien mantereen puoleisessa päässä ovat "Hevossaaren luolat", jotka oikeasti sijaitsevat Tähtiniemessä. Yksisuuakkoisen, kolmeen osaan haarautuvan luolaston pituus on 100–200 m. Kunkin haaran perillä on isompi tila, korkeudeltaan noin 20 m ja leveydeltään 10 m. Luolat ovat aikoinaan tehty Alkon tytäryhtiön Puukemia Oy:n tarpeisiin mahdollista polttoaine-etanolin valmistusta ja varastointia varten, mutta niitä ei ole käytetty hyötytarkoitukseen. Nykyisin pääsy luoliin on estetty ihmisiltä, sillä luolissa asustavan ilmeisen runsaan lepakkokannan rauha on turvattu.
ITap
iTap on Motorolan matkapuhelimiin kehittämä ennakoiva tekstinsyöttöjärjestelmä. Järjestelmän tarkoitus on helpottaa tekstiviestien kirjoittamista. Motorola loi iTapin T9-tekstinsyötön kilpailijaksi.
Komuz
upright|pienoiskuva|[[Kirgisialainen komuz.]] upright|pienoiskuva|Kirgisialainen tyttö soittaa komuzia.
Verner Weckman
Vuoden 1908 Lontoon olympialaisten keskiraskaan sarjassa 22. heinäkuuta Weckman oli ensimmäisen kierroksen lepovuorossa. Seuraavalla kierroksella hän voitti skotlantilaisen William Westin alle kahdessa minuutissa selätyksellä. Toinen ottelu oli ruotsalaista Fritz Larssonia vastaan ja se päättyi Weckmanin voittoon neljän minuutin painin jälkeen. Seuraava ottelu unkarilaista Hugó Payriä vastaan kesti viisi ja puoli minuuttia, kunnes Weckman voitti ottelun ja selviytyi loppuotteluun kaikki ottelunsa selätyksellä voittanutta Yrjö Saarelaa vastaan. Loppuottelu käytiin paras kolmesta -menetelmällä, eli olympiakultaan vaadittiin kaksi voittoa. Saarela voitti ensimmäisen ottelun, kun hän sai Weckmanin siltaan ja lopulta murrettua sillan. Ottelu kesti 4 minuuttia ja 22 sekuntia. Toisessa ottelussa Weckman joutui taas siltaan, mutta selviytyi tilanteesta ja sai selätettyä Saarelan ajassa 5.07. Kolmannessa ratkaisevassa loppuottelussa painijat keskustelivat keskenään ja Weckman sai selätettyä Saarelan, kun ottelua oli käyty 16 minuuttia ja 10 sekuntia. Heikki Lehmusto on myöhemmin vihjannut, että Weckman olisi lahjonut Saarelan häviämään ottelun tahallisesti.
Urheilu-uran jälkeen Weckman toimi insinöörinä Venäjällä 1909–1921 ja sen jälkeen Suomen Kaapelitehdas Oy:n palveluksessa edeten toimitusjohtajaksi asti (1937–1955). Vuonna 1953 hän sai vuorineuvoksen arvonimen. Hän oli myös Helsingin Atleettiklubin kunniajäsen.
Yrjö Saarela
Painijan ura
Saarela voitti painin raskaan sarjan Suomen-mestaruuden vuonna 1908 (yli 70 kg) sekä 1909 (yli 83 kg).
Boeing
Historia
Boeing esitteli julkisesti 8. heinäkuuta 2007 uuden 787-konetyypin. Koneen käyttöönotto kuitenkin viivästyi kolme ja puoli vuotta suunnitellusta ja tapahtui vasta lokakuussa 2011. Muun muassa All Nippon Airways, Japan Airlines, Air New Zealand, Air Berlin ja Thomson Airways ovat tilanneet käyttöönsä uusia koneita.
Ezra Taft Benson
thumb|150px|Benson, 1953
Taulukko
Taulukko tarkoittaa seuraavia asioita:
Voima Kustannus
Julkaisut
Vuosina 2010–2014 Voima julkaisi ilmaista NHL – Normihomolehteä.
Yhtiö
Voima Kustannus Oy saa vuosittain avustuksia opetus- ja kulttuuriministeriöltä. Vuonna 2013 avustukset olivat 35 000 € (Voima), 16 000 € (Fifi-verkkolehti) ja 10 000 € (Normihomolehti).
Manga
Historia
pienoiskuva|vasen|Osa Chōjū-giga-kääröstä, jossa eläimet painivat. Ensimmäisen vaikutteen mangaan sanotaan tulevan emaki-kääröistä (Chōjū giga), joissa oli ihmisenkaltaisina esitettyjä eläimiä tekemässä ihmisille tyypillisiä asioita kuten jousiammuntaa ja painia, mutta näissä ei ollut tekstiä. 1500-luvulla kääröt kuten Saru no Soshi näyttävät lisää kehitystä kuten puhekuplia. Kehitys jatkui Edo-kaudella, jolloin kuvitettujen tarinakirjojen eli kibyōshin tekeminen alkoi: näissä oli tyypillisesti kymmenen sivua osassa ja kaksi tai kolme osaa kaikkiaan. Ensimmäinen hyvin tunnettu kibyōshi nimeltä Kinkin sensei eiga no yume julkaistiin vuonna 1775, mutta nämä hävisivät 1800-luvulla. Ensimmäisenä oikeana mangana pidetään teosta Toba Ehon, joka esitti arkipäiväistä elämää Edo-kaudella, mutta sana "manga" ilmestyi vasta myöhemmin. Sana "manga" ilmestyi käyttöön 18. vuosisadan lopulla töissä kuten Santō Kyōdenin Shiji no Yukikai, Aikawa Minwan Manga Hyakujo ja Katsushika Hokusain kuuluisa Hokusai Manga.
pienoiskuva|upright|Sivu [[Rakuten Kitazawan (1876–1955) sarjakuvasta Tagosaku to Mokube no Tokyo Kenbutsu (1902).]] Rakuten Kitazawa (1876–1955) oli sarjakuvataiteilija, jota pidetään yhtenä mangan perustajista ja hän alkoi käyttää sanaa "manga" modernimmassa merkityksessä. Hän oli ensimmäinen joka perusti karikatyyreihin ja sarjakuviin erikoistuneen koulun. Poliittisen sarjakuvan jälkeen hän teki kuvituksia lehteen ja aloitti omien sarjakuvien teon.
Myyntimääriä
Japanissa lukijakunta on laaja kattaen kaikki ikäryhmät ja mangaa luetaan kodin lisäksi esimerkiksi junissa, kahviloissa ym. julkisilla paikoilla. Pojille suunnattu shōnen-manga on eniten ostettua.
Kohderyhmät ja lajityypit
Varsinkin shōjo- ja shōnen-kohderyhmien samojen lajityyppien teokset ovat alkaneet muistuttaa toisiaan enenevissä määrin, koska pojille suunnattujen sarjojen suosio on kasvanut tyttöjen keskuudessa. Tämä puolestaan on vaikuttanut tarinan ja hahmojen kehittelyyn.
Pohjois-Espoo
Pohjois-Espoo on Espoon maaseutumaisimpia alueita. Alueella asuu 11 347 henkilöä (31.12.2017), josta Vanhakartanon–Röylän alueella asuu 7 284 henkeä (64,19 % väestöstä) ja Kalajärven–Lakiston alueella 4 063 henkeä (35,81 % väestöstä). Pinta-alaa suuralueella on 81,5 km2 (31.12.2004), ja se on 26,1 % Espoon kokonaispinta-alasta. Pinta-alasta on kaavoitettu 11,9 %.
Bordighera
Bordighera on kaupunki Italian Liguriassa. Se kuuluu Imperian maakuntaan.
Bordigheran perustivat liguurit 300-luvulla eaa. Sen pinta-ala on 10 km² ja väkiluku noin 10 400 (2014). Nykyisenä pormestarina toimii Giacomo Pallanca.
Lauren Ambrose
Lauren Ambrose (oik. Lauren Anne D'Ambruoso, s. 20. helmikuuta 1978 New Haven, Connecticut) on yhdysvaltalainen näyttelijä.
Synnytyspelko
Hoito
Pienestä jännityksestä synnytyksen aikana on vain hyötyä, koska se nostaa adrenaliinitasoa ja helpottaa valmistautumista synnytykseen.
Pekka Kettunen
Jyväskylän kaupunginjohtajana
Onnistuneista hankkeista huolimatta Kettunen herätti myös tyytymättömyyttä luottamushenkilöiden keskuudessa. Yhtenä syynä tähän oli Kettusen kärsimättömyys kunnallista päätöksentekoa kohtaan. Kettunen itse kertoo inhonneensa poliittisia pelejä, joita hän joutui työssään seuraamaan, ja ottaneensa niihin kantaa, vaikka olisi päässyt helpommalla jos ei olisi ollut niitä huomaavinaan. Kettunen olisi halunnut korjata kaupungin taloutta myymällä kaupungin energiayhtiön ja vuokra-asuntoyhtiön yksityisille sijoittajille, mitä kaupunginvaltuuston enemmistö vastusti.
Yksityiselämä
Kettunen on ollut kahdesti naimisissa. Hänellä on ensimmäisestä avioliitosta tytär ja kaksi poikaa. Hänen toinen vaimonsa oli Anne Brunila vuosina 2003–2008.
Viime jääkauden huippukohta
Laajimmillaan jääkauden mannerjää peitti Skandinavian ja ulottui Pohjois-Saksaan ja Pohjois-Puolaan. Idässä jää ulottui Valdaille Venäjälle; Hampuri oli jäätön, mutta aivan lähellä jään reunaa. Englanti ja Irlanti olivat jäässä eteläisimpiä osia lukuun ottamatta, ja Alpeilta virtasi jäätä vuorten juurillekin. Myös muualla Euroopassa oli suuria vuoristojäätiköitä. Jäätikön eteläpuolella oli laaja tundravyöhyke. Ilmasto oli hyvin kylmä, tuulinen ja erittäin kuiva. Tuulet nostivat kylmimpinä kausina ilmaan paljon pölyä. Metsät olivat harvinaisia niilläkin alueilla, joilla lämpötila riitti metsän kasvuun. Sademetsäalue oli kutistunut ja aavikot olivat huomattavasti suurempia kuin nyt.
Jään reunasta
thumb|Veiksel-jääkauden jäätikön suurin laajuus Euroopassa.
LGM:n ihminen
Asukastiheys oli laajoilla alueilla 0,1- 3 as/km luokkaa. Ranskassa tiheän asutuksen pohjoisraja kulki Vezerejoen tienoilla, idässä Puolan etelärajalla. Paljon asuinpaikkoja oli Rhonen, Vezeren ja Loiren laaksoissa. Asutuksen pohjoisraja näyttää noudattaneen sekametsän eli jalojen lehtipuiden kasvun pohjoisrajaa. Niinpä ihmisiä asui paljon alueella, joilla ilmasto vastasi Etelä-Suomen ilmastoa tai lämpimämpää. LGM:ään osui myöhäispaleoliittinen Solutrén kulttuuri Ranskassa, joka eli mm. mammutin metsästyksellä. Myöhemmin niin sanotussa Frankfurt-vaiheessa tiheä asutus levisi Pohjois-Ranskaan ja Keski-Saksaan asti.
Jääkauden maksimin aikana mannerjää oli paksuimmillaan 2–3 kilometriä ja sen reuna ulottui Valdai–Brandenburg-linjalta Britteinsaarille lähelle Lontoota. Merivesien pinnat olivat n. 150 metriä nykyistä alempana, ja suurin osa mannerjalustoista kuivaa maata. Näillä alueilla oli asutusta LGM:n jälkeen mm. Brommen arkeologinen kulttuurin aikoihin n. 13000 eaa. alkaen, Tanskasta Britteinsaarille. Iso-Britannia oli asumaton luultavasti ilmaston ankaruuden takia 28 000–13 000/12 000 vuotta sitten.
Jää laajenee
Noin 29 000–27 000 kalenterivuotta sitten koettiin kaksi lyhyttä lämmintä kautta, mikä vastannee Ranskan Tursac-luolasta todettuja lämpimiä kausia. Jäätikön viimeinen laajenemisvaihe alkoi noin 27 000 kalenterivuotta sitten. Noin 25 000 kalenterivuotta sitten oli hyvin kylmä Heinrichin tapahtuma H2, jolloin jäävuoret kuljettivat valtavan määrän hiekkaa Pohjois-Atlanttiin.
Alaraajojen laskimoiden vajaatoiminta
Alaraajojen laskimoiden vajaatoiminta on yksi tavallisimmista sairauksista länsimaissa. Sairauden esiintyvyys aikuisväestössä on keskimäärin 30–40 prosenttia, ja lieviä muutoksia voidaan todeta jopa 80 prosentilla ihmisistä.
Kai-Pekka Kangasmäki
Lisäksi Kangasmäki soittaa kitaraa Hyljätyt-yhtyeessä ja on aiemmin toiminut kitaristina myös yhtyeissä Disease of the Nation ja Devilhorn. Hän on valmistunut Kymenlaakson ammattikorkeakoulun viestinnän osastolta medianomiksi. Kangasmäen voi nähdä esiintyvän hänen bändikaverinsa Antti Hyyrysen ohjaamassa Kotiteollisuuden videossa Iankaikkinen.
Dino Rađa
pienoiskuva|vasen|Rađa juhlimassa [[Toni Kukočin kanssa Mestareiden cupin voittoa vuonna 1990.]] Dino Rađa (s. 24. huhtikuuta 1967 Split, Jugoslavia) on kroatialainen kilpauransa päättänyt koripalloilija, joka edusti Jugoslavian maajoukkuetta ennen Kroatian itsenäistymistä. Hän aloitti ammattilaisuransa 1980-luvun puolivälissä KK Splitissä ja lopetti pelaajauransa vuonna 2003 samassa seurassa.
Tampereen kameraseura
Ensimmäisistä vuosista alkaen Tampereen Kameraseuran kilpailutoiminta oli vilkasta. 1930-luvulla kilpailuun osallistujat jaettiin kahteen ryhmään. Kilpaileminen aloitettiin B-ryhmässä, jonka voitolla oli sitten mahdollista siirtyä kilpailemaan A-ryhmään. Seura alkoi pian kerätä valokuvakokoelmaa lähinnä kilpailuissa menestyneistä valokuvista.
Sotien aikana valokuvaustoiminta hiljeni jonkin verran, koska valokuvaustarvikkeiden saanti oli vaikeaa. Silti seura järjesti avustusten turvin esimerkiksi yksityisiä pikkujouluja yleisen huvittelun ollessa kiellettyä sota-aikana.
Kelkheim (Taunus)
Talous ja liikenne
Kelkheim sijaitsee Frankfurt am Mainin paikallisjunaliikenteen piirissä Königsteiner Bahn -radan varrella, asemia on kolme: Kelkheim Münster, Kelkheim ja Hornau. Kuusitoistakilometrinen rataosuus alkaa Frankfurt-Höchstin asemalta ja päättyy Königsteinin kaupunkiin. Kelkheimin pääteitä ovat Bundesstraße 8, 455 ja 519. Bundesautobahn 66 kulkee kaupungin eteläpuolitse.
Volketswil
Muuta
Dübendorfin lentokenttä sijaitsee osittain Volketswilin alueella.
Genoa CFC
Genoa Cricket and Football Club on genovalainen jalkapalloseura, joka pelaa Italian toiseksi korkeimmalla sarjatasolla Serie B:ssä.
Tanja Savitševa
Tanja Savitševan muistivihkoon tekemät lyhyet merkinnät kertovat hänen perheenjäsentensä kohtalosta:
Nunavut
Historia
1500–1800-luvuilla eurooppalaiset etsivät Nunavutin halki kulkenutta Luoteisväylää. Monet Nunavutin saaret, salmet, niemimaat ja lahdet on nimetty Luoteisväylää etsineiden mukaan tai ovat näiden etsijöiden nimeämiä. Nunavut erotettiin Luoteisterrorioista 1. huhtikuuta 1999 ja on siitä lähtien muodostanut oman territorionsa. Vaikka se on osa Kanadan valtiota ja liittovaltion hallinnon alainen, inuitit voivat hallita aluettaan suhteellisen autonomisesti.
Oinville-sur-Montcient
Oinville-sur-Montcient on kunta Ranskassa Yvelinesin departementissa Île-de-Francen alueella. Se sijaitsee noin 55 km Pariisista luoteeseen.
M/S Princesa Marissa
M/S Princesa Marissa oli vuonna 1966 rakennettu 134,4-metrinen laiva. Laiva rakennettiin Wärtsilän Helsingin telakalla Suomessa. Kuollutta painoa sillä oli 2 002 tonnia ja jääluokitus oli A1. Alun perin alus oli nimeltään Finnhansa. Alus on romutettiin vuonna 2008 Alangissa Intiassa Prince-nimisenä.
Prinsessan
13. syyskuuta 1977 ahvenanmaalainen Birka Line -varustamo osti laivan. Kotisatamaksi tuli näin Maarianhamina. Ostohinta oli noin 50 miljoonaa Ruotsin kruunua. Seuraavan vuoden tammikuussa laiva luovutettiin Birka Linelle. Samalla myös nimi vaihtui: Prinsessan. Myöhemmin tammikuussa laiva aloitti liikennöinnin Maarianhaminan ja Tukholman välillä. 16. joulukuuta 1978 aluksen ollessa matkalla Tukholmasta Maarianhaminaan, katosi alukselta ruotsalainen matkustaja. Vuonna 1980 Prinsessan meni jälleen telakalle Saksaan, jossa siihen rakennetaan uusi kokoushuone sekä lisää hyttipaikkoja. Huhtikuussa 1986 Prinsessan ankkuroitiin Maarianhaminaan ja laitettiin myyntiin.
Princesa Marissa
24. huhtikuuta 1987 Inter Orient Navigation Co Ltd. osti laivan ja rekisteröi sen Kyproksen lipun alle. Kotisatamaksi tuli Limassol. Laivan ostohinta oli neljä miljoonaa Yhdysvaltain dollaria. Samana päivänä laiva sai nimen Princesa Marissa. Tämän jälkeen Louis Cruises Lines aloitti välimerenristeilyt uudelleenkastetulla aluksella.
Ahdekaurio
Ahdekaurio eli ahdekaura (Helictochloa pratensis, syn. Helictotrichon pratense, aik. Avenula pratensis) on kaurojen lähisukuinen monivuotinen heinäkasvilaji.
Karl Jakob Sundevall
Sundevall toimi useiden tieteellisten seurojen jäsenenä. Useimmat hänen töistään käsittelivät selkärankaisten systematiikkaa. Merkittävimmät työnsä hän teki ornitologian alalla ja erityisesti lintujen anatomian tutkimuksessa, keskittyen jalkojen ja lantionseudun fylogeniaan. Hän luokitteli suuren joukon tieteelle uusia lintulajeja, erityisesti Johan August Wahlbergin eteläisestä Afrikasta keräämistä näytteistä, muun muassa saharanpussitiaisen. Suomessa tavatuista lajeista hän on luokitellut idänuunilinnun.
Karmiininpunainen merirosvo
Elokuvan huumori
Elokuvan erityinen piirre on se, että yletöntä ryppyotsaisuutta vältetään kaiken aikaa; huumori saa kukkia vapaasti, joskaan ohjaaja ei sallinut aivan yletöntä mellastusta.
Elokuva on kuuluisa nimenomaan merirosvojen arkkityypeille irvistelystä: puujalka juuttuu kiinni aina pahimpaan paikkaan ja koukkukäsi pyyhkii miltei kohtalokkaasti liikutuksen kyyneleitä silmäkulmasta. Samoin kunnialaukauksiin vastataan kovilla ja linnoituksen muurilla komeasti pukeutuneena seisova lippuviestittäjä muuttuu nokiseksi räsynukeksi, silti sekoamatta viittoilutahdistaan.
Toinen kuuluisa humoristinen yksityiskohta on silmäpuolen perämiehen Pablo Murphyn (Noel Purcell) klassinen keskeytystapa ”Anteeksi nyt vain kapteeni, mutta…”
Kontukimalainen
Se on helppo sekoittaa Bombus-alasuvun muihin lajeihin, ennen kaikkea mantukimalaiseen (Bombus lucorum), isokimalaiseen (Bombus magnus) sekä kangaskimalaiseen (Bombus cryptarum). Myös melanistisia kontukimalaisia esiintyy.
Elintavat
Kontukimalainen pesii maahan. Pesässä saattaa olla jopa 350 kimalaista. Emot heräävät aikaisin keväällä, Suomessa pajujen kukinta-aikaan.
Helena Eeva
Yksityiselämä
Kirjailija Kalle Väänänen, joka tunnettiin sotien aikana nimellä "Korsukolportööri", kirjoitti vuonna 1941 julkaistuissa muistelmissaan: "”Metsäpirtin poikien mukana oli sodan alusta alkaen kulkenut lottia muonittajina. Tapasin ennen Taipaleeseen menoani Saaprussa luutnantti Penttilän, ja hän kertoi ihmejuttuja erään lotan rohkeudesta. Etsin tytön käsiini nähdäkseni, minkälainen oli tämä peloton lotta. Hän oli 15-vuotias, nimeltään Helena Eeva — Eeva on tässä sukunimi — ja oli tosiaankin ihmeellinen siinä suhteessa, ettei näyttänyt tietävän mitä pelko on. Kranaattisateessa hän laitteli ruokaa talon pihamaalla ja kantoi sitä korsuihin, kun upseerit eivät päästäneet sotilaita ulos korsuista. Itku silmissä lähti tämä tyttö pois etulinjoilta...”"
Ura
1950-luvulla Eevan yhteistyö Kärjen kanssa jäi vähälle, hänen tekstejään sävelsi usein Tapio Lahtinen, esim. "Laulajan ystävä" (Olavi Virta 1952) ja "Pelimannin penkillä" (Kauko Käyhkö 1954). Kärki tosin sovitti nämäkin. Hyvin tunnetuiksi tulivat Georg Malmsténin säveltämät, sovittamat ja vuonna 1955 levylle laulamat "Lasten liikennelaulu" ja "Riepumatto" sekä Tapio Rautavaaran säveltämä ja vuonna 1956 levylle laulama "Kulkuriveljeni Jan", jonka sovitti George de Godzinsky.
Vahanen-yhtiöt
Vahanen-yhtiöt 2000–2015
Toukokuussa 2008 Vahanen Yhtiöt osti tamperelaisen Vaateri Oy:n, joka oli keskittynyt korjausrakentamisen asiantuntijapalveluihin. Syyskuussa Vahanen osti Innovarchin, joka oli yksi Suomen suurimpia arkkitehtitoimistoja. Innovarch oli keskittynyt uudiskohteisiin, erityisesti kauppakeskussuunnitteluun. Vahasen arkkitehtikuntaa oli työllistänyt korjausrakentaminen, rakennesuunnittelu ja kiinteistöjen tekninen hallinta. 70 suunnittelijaa työllistäneestä yhtiöstä tuli kaupan myötä Suomen suurin arkkitehtipalveluita tarjoava toimisto.
Helena Eeva
Näytelmä
Ilpo Tuomarila on kirjoittanut Helena Eevasta näytelmän Jos helmiä kyyneleet ois, jonka ensi-ilta oli Mikkelin teatterissa 20. syyskuuta 2014.
Vahanen-yhtiöt
Vahanen-yhtiöt 2016–
Marraskuussa 2016 Vahanen-yhtiöiden konsernijohtajana aloitti Risto Räty. Yhtiö oli yksi suurimmista suomalaisomisteisista rakennus- ja kiinteistöalan asiantuntijaorganisaatioista. Hallituksen puheenjohtajaksi siirtyi Pekka Rantamäki. Konsernin pääomistaja Risto Vahanen jätti paikkansa konsernijohtajana ja hallituksen puheenjohtajana ja kertoi keskittyvänsä jatkossa alan kehitystehtäviin. Sekä Räty että muukin toimiva johto saivat omistusosuuksia yhtiöstä, mutta suurin omistusosuus säilyi Risto Vahasella, joka suunnitteli osuuden säätiöimistä.
Tuotteet ja palvelut
Vahasen rakennusmateriaali- ja haitta-ainetutkimuksiin erikoistuneessa laboratoriossa tehdään teollisuuden tarpeisiin esimerkiksi käyttöikäennakointeja sekä tutkitaan erikoiskohteita, kuten tulipalojen vaurioita, yritysten välisiä reklamaatioita ja selvittelyjä.
Heinrich Harrer
Viimeiset vuodet
Lokakuussa vuonna 2002 Harrer sai dalai lamalta International Campaign for Tibet's Light of Truth -palkinnon kunnioituksestaan Tiibetin kulttuuria kohtaan.
EyeToy
EyeToy-pelejä
2003
Kesäolympialaiset 2008
Kesäolympialaiset 2008 pidettiin Pekingissä Kiinassa 8.–24. elokuuta 2008. Ne olivat järjestyksessään 26. kesäolympialaiset. Kilpailut käynnistyivät jalkapallon alkusarjan otteluilla ja kisojen varsinaiset avajaiset pidettiin 8. elokuuta. Joissakin lajeissa, kuten rantalentopallossa, purjehduksessa ja uutuuslaji avovesiuinnissa, kilpailtiin Qingdaon rannikkokaupungissa. Ratsastuslajeissa kilpailtiin Hongkongissa eläintautitilanteen takia ja jalkapallon ottelut loppuottelua lukuun ottamatta pelattiin Qinhuangdaossa, Shanghaissa, Shenyangissa sekä Tianjinissä.
Olympialaiset myönnettiin Pekingille heinäkuussa 2001. Kisojen virallinen logo on Tanssiva Peking, joka muistuttaa kiinalaista kirjoitusmerkkiä jīng (京, pääkaupunki) viitaten samalla isäntäkaupunkiin. Kisamaskotteina on viisi Fuwa-hahmoa, joiden väritys on peräisin olympiarenkaista ja ne symboloivat kiinalaista kulttuuria. Kisojen tunnus Yksi maailma, yhteinen unelma (同一个世界同一个梦想) kutsuu koko maailmaa yhdistymään olympialaisten hengessä.
Televisiointi
Kisat olivat ensimmäiset täysin teräväpiirtona kuvatut olympialaiset, ja niiden tekniikasta vastasi belgialainen Alfacam. Suomessa kisat televisioi Yleisradio.
Kritiikki
Pekingin olympiaisännyyden yhteydessä kritisoitiin muiden muassa ympäristövaikutuksia, Kiinan ihmisoikeuksia ja sananvapautta.
Eläinratavalo
Havaitseminen
Eläinratavalo näkyy ekliptikan ympärillä olevana kajona, joka kirkastuu horisonttia kohti. Se näkyykin sitä paremmin, mitä suurempi on ekliptikan ja havaintopaikkakunnan horisontin välinen kulma. Parhaiten se näkyy tropiikissa, Kauriin ja Kravun kääntöpiirin välisellä alueella, missä kulma on ajoittain tasan 90 astetta. Erityisen hyvin se näkyy autiomaissa, joissa ilma on lähes aina pilvetön.
Chris Gaylor
Christopher James Gaylor (s. 11. huhtikuuta 1979) on yhdysvaltalaisen rockyhtyeen The All-American Rejectsin rumpali. Hän liittyi yhtyeeseen vuonna 2002.
Christian Goldbach
Elämäkerta
Hän siirtyi vasta avattuun Pietarin tiedeakatemiaan vuonna 1725 matematiikan professoriksi ja akatemian historioitsijaksi. Vuonna 1728, kun Pietari II:sta tuli Venäjän tsaari, Goldbachista tuli hänen ohjaajansa.
Tuotesijoittelu
Tuotesijoittelun historiaa
Autot ovat aina olleet tuotesijoittelun kohteena. Jo vuonna 1974 James Bond -elokuvassa 007 ja kultainen ase esiintyi AMC-automerkin tuotesijoittelua. Mitä ilmeisimmin C.S.I.- ja Mad Men -televisiosarjat ovat huomattavia tuotesijoittelun koekenttiä.
Marjukka
Marjukka on suomalainen naisen etunimi. Se on hellittelymuoto nimestä Marja. Suomalaisessa nimipäiväkalenterissa Marjukka on ollut vuodesta 1984 alkaen. Marjukan nimipäivä on 15. elokuuta.
Vuoden 2019 loppuun mennessä nimi Marjukka on annettu noin 7 035 henkilölle, joista ainakin kolme on miehiä.
Ala-Kemijoen alue
Toisen jakovaiheen alueita ovat seuraavat yhdeksän aluetta tai valuma-aluetta :
Punainen jättiläinen (kustantamo)
Julkaisut
Kaunokirjallisuus:
Slasher
1960-luvun kahta kauhuelokuvaa, Hitchcockin Psykoa (1960) ja Michael Powellin Kurkistelijaa (1960) pidetään slasher-elokuvan esiasteina. Tosin jo vuoden 1944 elokuvassa House of Frankenstein nähtiin slasher-elokuvan merkkejä, miten muut talossa olleet ihmiset eivät ole tietoisia talossa olevasta murhaajasta (Dracula). Tobe Hooperin ohjaama Texasin moottorisahamurhat -elokuva käytti jo slashereille tyypillistä juonirakennetta: ryhmä teini-ikäisiä nuoria joutuvat yksitellen uhreiksi. Heistä viimeinen tyttö joutuu erityisen pitkän ja kauhistuttavan kärsimyksen uhriksi, kunnes lopulta pelastuu. Bob Clarkin Musta joulu vuodelta 1974 on jo selvä slasher. Kaikki slasher-elokuvan merkit olivat lisäksi olemassa jo Mario Bavan vuoden 1971 elokuvassa Ecologia del delitto (A Bay of Blood). Varsinainen slasher-innostus alkoi kuitenkin John Carpenterin Halloween – naamioiden yön (1978) ja Sean S. Cunninghamin Perjantai 13:nnen (1980) jälkeen.
HMS Defender (D114)
HMS Defender (viirinumerot I47 ja D114) oli Britannian kuninkaallisen laivaston Daring-luokan hävittäjä, joka piti alun perin nimetä HMS Dogstariksi. Se nimettiin uudelleen huhtikuussa 1946.
C-mollimessu (Mozart)
thumb|Messun käsikirjoituksen alkua. C-mollimessu (KV 427/417a, messu nro 17) on Wolfgang Amadeus Mozartin sävellys, joka on sielumessun jälkeen kaiketi hänen arvostetuin kuoroteoksensa. Se on sielumessun tavoin keskeneräinen – valmiit osat sävellettiin vuosina 1782–1783. Teos on sävelletty orkesterille, kuorolle ja neljälle solistille (kaksi sopraanoa, tenori ja basso). Muissa kielissä teoksen nimeen liitetään usein sana ”suuri” (große, grande tai great).
Jänne
Aiheesta muualla
Tendon
Eduskuntavaalit 1945
'''Suomen 18. eduskuntavaalit''' järjestettiin 17.–18. maaliskuuta 1945. Suomessakin edellisen, vuoden 1939 vaaleissa valitun eduskunnan toimikautta oli kaksi kertaa jouduttu sodan vuoksi pidentämään poikkeuslailla. Kun vaalit lopulta pidettiin, sota ei ollut vielä päättynyt Suomenkaan osalta, sillä Lapin sota oli silloin vielä käynnissä ja vuonna 1939 julistettu sotatila voimassa.
Siirtyminen ”toiseen tasavaltaan”
Eduskuntavaalien tulos osoitti länsimaille, että Suomi oli erilainen kuin Neuvostoliiton valtapiiriin joutuneet Itä-Euroopan maat. Kommunistijohtoisten kansandemokraattien menestys puolestaan vakuutti Neuvostoliiton siitä, että Suomen poliittinen suunnanmuutos oli todella tapahtunut. Useimmille suomalaisille vaalitulos oli helpotus sikäli, että eduskunnan enemmistö säilyi vanhojen peruspuolueiden käsissä.
Spencer W. Kimball
Elämäkerta
1980-luvulla Kimballin terveys heikkeni nopeasti, ja hänen virkavelvollisuutensa siirtyivät pitkälti hänen neuvonantajansa Gordon B. Hinckleyn hoidettavaksi. Kimballia seurasi presidenttinä Ezra Taft Benson.
Skandinavienkai
Skandinavienkai palvelee enimmäkseen ruotsalaisia ja suomalaisia aluksia, kuten Finnlinesin matkustajarahtilaivoja (M/S Finnstar, M/S Finnmaid, M/S Finnlady, M/S Transeuropa ja M/S Finnhansa).
Taulukko (tietorakenne)
Taulukon matemaattinen malli on äärellinen lukujono, ja sen avulla voidaan toteuttaa vektori ja matriisi.
Suorituskyky
Taulukkoon voidaan tallentaa tietoa hyvin tiiviisti, koska ylimääräisiä osoittimia ei tarvita toisin kuin linkitetyissä tietorakenteissa. Kun taulukossa n alkiota ja yksi alkio vie tilaa k tavua, taulukko vaatii n · k tavua muistia. Lisäksi yleensä täytyy säilyttää myös taulukon koko ja viite taulukkoon.
Muunnelmia
Ohjelmoinnissa taulukoita on kaikkialla, joten niistä on tehty lukuisia muunnelmia.
Moniulotteiset taulukot
Sisäkkäiset taulukot mahdollistavat myös vaikkapa kolmionmuotoisen taulukon, josta voi olla hyötyä esimerkiksi toteutettaessa suuria symmetrisiä matriiseja. Linkitetty lista on yksinkertainen tietorakenne, joka ketjuttaa arvoja toisiinsa hitusen sisäkkäisten taulukoiden tapaan.
Taulukon indeksoiminen
Käyttöjärjestelmän antama osoitin on arvo, joka sisältää taulukon ensimmäisen alkion muistiosoitteen – eli indeksin taulukkoon nimeltä keskusmuisti. Olkoon tuo osoite p. Jos halutaan käyttää taulukon ensimmäistä alkiota johonkin, prosessoria voidaan yksinkertaisesti käskeä noutamaan k tavua pitkä arvo muistiosoitteesta p. Jos halutaan noutaa arvo taulukon indeksistä 3, prosessoria käsketään noutamaan k tavua pitkä arvo osoitteesta p + 3 · k. Tällaista osoitteiden summausta kutsutaan osoitinaritmetiikaksi.
Musée de l’air et de l’espace
Musée de l’air et de l’espace on Ranskan suurin ilmailu- ja avaruusalan museo. Se on perustettu vuonna 1919 ja on siten maailman vanhin ilmailumuseo. Museo sijaitsee Le Bourget’n lentoasemalla, johon se siirtyi vuonna 1973. Sitä ennen se oli sijainnut eri paikoissa Pariisissa.
Kings of Oblivion
Kings of Oblivion on Pink Fairiesin kolmas ja viimeinen albumi yhtyeen varsinaisena toimintakautena. Albumin tyyli on edellisten albumien "jami"-henkisyyteen verrattuna suoraviivaisempi.
Kappaleet
CD-version bonus-kappaleet
Sahar Delijani
Sahar Delijani (s. 1983) on iranilainen kirjailija, jonka esikoisnovelli Jakarandapuun lapset on julkaistu yli 75 maassa ja käännetty 30 kielelle.
Dominic Brunt
Dominic Brunt (s. 15. huhtikuuta 1970 Englanti) on englantilainen näyttelijä, joka tunnetaan sarjasta Emmerdale. Hän on näytellyt muun muassa elokuvissa Emmerdale: Älä katso nyt! Dinglet Venetsiassa ja Cainin tytär. Hän opiskeli Accrington Moorhead Sports yliopistossa.
Ottessa Moshfegh
Koulutus ja ura
Moshfegh avustaa julkaisua The Paris Review, jossa on julkaistu häneltä vuoden 2012 jälkeen kuusi novellia.
Ritariromaani
Ritariromaanit olivat kansankielellä kirjoitettuja, ritareista kertovia runo- tai proosateoksia, joiden kukoistuskausi oli 1100–1300-luvulla. Käsitteen piiriin luetaan esimerkiksi bretonilaiset romaanit (Artur-romaanit), ritarieepokset sekä trubaduuri- ja minnerunous. Lajityyppi kehittyi Ranskassa ja levisi sieltä muualle Eurooppaan. Suosittuja aiheita olivat kuningas Arthuriin ja pyöreän pöydän ritareihin liittyvät tarinat sekä kertomukset Tristanin ja Isolden rakkaudesta.
Antti Kuusi
Antti Kuusi (24. tammikuuta 1946 – 5. elokuuta 1969) oli suomalainen anarkisti ja mielipidevaikuttaja, joka julkaisi syksyllä 1968 pamfletin Ylioppilaitten vallankumous. Hän ennusti kirjassa muun muassa tietokoneiden ja uusien tehokkaiden kommunikaatiovälineiden mullistavan tulevaisuudessa maailman. Anssi Sinnemäen mukaan Kuusi oli Mikko Heikinheimon ohella toinen vuoden 1968 ylioppilaskumouksen keskeisistä suomalaisvaikuttajista. Kuusi oli myös yksi Ylioppilaslehden 5. joulukuuta 1968 ilmestyneen päiväämättömän numeron monista vt. päätoimittajista. Koulutukseltaan Kuusi oli valtiotieteen kandidaatti.
TOG2
Panssarivaunu painoi noin 80 tonnia ja sen pituus oli 10,13 m; leveys 3,12 m ja korkeus 3,05 m. Vaunussa oli kuusi miestä: komentaja, ampuja, kaksi lataajaa, kuljettaja ja apukuljettaja.
Stromness
Stromnessissa on noin 2 200 asukasta. Kirjailija George Mackay Brown syntyi ja eli siellä.
Black Friday
Black Friday Suomessa
Ralliautoilija Marcus Grönholmin toi Black Friday -kampanjan omistamaansa, Inkoossa toimivaan kauppakeskus Strandiin vuonna 2011. Hän rekisteröi Patentti- ja rekisterihallituksessa Black Friday -nimen MG Properties -perheyhtiölleen vuonna 2012.
Lapinniemen isännöitsijän talo
Historia
Lapinniemen puuvillatehdas pyysi arkkitehti Wivi Lönnilta suunnitelman tehtaan isännöitsijän eli johtajan Magnus Lavoniuksen asuntoa varten. Lönnin puoleen käännyttiin, koska hänen osaamistaan arvostettiin ja koska hän oli ilmeisesti Lavoniusten perhetuttu. Lönn teki piirustukset vuonna 1911, ja rakennus valmistui seuraavana vuonna. Asumiseen tarkoitettu rakennus on muutettu myöhemmin toimistokäyttöön. Sen tiloihin on tehty myös monia uusien aikakausien vaatimia muutoksia. Nykyään rakennus on suojeltu. Rakennuksessa toimii tällä hetkellä suomalainen vaatebrändi ByPias- myymälä kahvila ja yläkerran sviittiin voi majoittua.
Nurmijärvi (täsmennyssivu)
Nurmijärvi voi tarkoittaa seuraavia paikkoja:
Tony Scott (muusikko)
Scott vieraili useasti Suomessa ja esiintyi muun muassa Helsingin kauppakorkeakoululla 4. marraskuuta 1959.
Pääsiäisnäytelmä
Näytelmissä ei-ammattilaisilla on usein suuri osuus. Monessa seurakunnassa näytelmää on ollut tekemässä suuri joukko eri-ikäisiä seurakuntalaisia ja työntekijöitä.
Ehkä tunnetuin kärsimysnäytelmä esitetään Oberammergaussa, eteläisessä Baijerissa, jossa sitä esitetään kymmenen vuoden välein.
Pääsiäisnäytelmiä eri maissa
Puolassa tunnettu pääsiäisnäytelmäpaikka on Kalwaria Zebrzydowska, noin 40 km Krakovasta.
Gebhard Leberecht von Blücher
thumb|Preussilainen sotapäällikkö Gebhard Leberecht von Blücher.
Koutiala
Koutiala on kaupunkikunta ja Sikasson alueen Koutialan piirin hallinnollinen keskus Malissa. Se sijaitsee 140 kilometriä Sikassosta pohjoiseen. Kunnassa on 141 400 asukasta (vuonna 2009).
Ruotsi
Ruotsin väestötiheys on Euroopan unionin keskiarvon alapuolella, ja yli puolet maasta on metsää. Puutavara, vesivoima ja rautamalmi ovatkin Ruotsin talouden perustana, ja ruotsalaiset ovat perustaneet monia suuria yrityksiä, kuten Scania, Volvo, Vattenfall, Ericsson, Ikea, H&M ja Skanska. Nykyisin Ruotsi on vauras hyvinvointivaltio, joka on sijoittunut korkealle useissa kansainvälisissä vertailuissa, kuten taloudellinen kilpailukyky, kansalaisvapaudet, elämänlaatu ja inhimillinen kehitys. Maalla on merkittävä kirjallinen perinne ja kansainvälisesti tunnettu musiikkiteollisuus, ja maan urheilijat ovat menestyneet sekä kesä- että talviurheilulajeissa.
Ruotsi 1900- ja 2000-luvulla
Norja irtaantui Ruotsin kruunun hallinnasta vuonna 1905. Ensimmäisen maailmansodan aikana Ruotsi oli puolueeton, vaikka ympärysvallat toisinaan boikotoivat maata Saksan keisarikunnan kanssa tapahtuneen vilkkaan kaupankäynnin takia. Myös toisessa maailmansodassa Ruotsi oli puolueeton. Sodan alkupuolella Ruotsi kävi vilkasta kauppaa Saksan kanssa ja myönsi saksalaisille joukoille kauttakulkuoikeuden. Ruotsi oli virallisesti puolueeton myös kylmässä sodassa, mutta todellisuudessa läheisessä yhteistyössä länsivaltojen kanssa.
Väestö
Vuonna 2018 Ruotsin väkiluku oli 10 230 185 henkeä. Noin 85 prosenttia väestöstä elää taajamissa. Maan asukastiheys on noin 22,5 asukasta neliökilometriä kohden ja se on huomattavasti suurempi maan eteläosassa kuin pohjoisosassa. Ruotsin pohjoisin pääalue, Norlanti, käsittää yli puolet maan pinta-alasta, mutta siellä asuu vain runsas miljoona asukasta.
Musiikki
Ruotsin populaarimusiikki­maailmasta monet kevyen musiikin tähdet ja yhtyeet tunnetaan kansainvälisesti, muun muassa Abba, Roxette, Meja ja The Cardigans. Myös heavy metal -yhtye Sabaton on Ruotsista. Uudemman polven klassisia laulajia ovat olleet Birgit Nilsson, Anne-Sofie von Otter ja Nikolai Gedda. Säveltäjistä tunnetuimpia ovat muun muassa Wilhelm Stenhammar, Hugo Alfvén ja Kurt Atterberg sekä nykysäveltäjistä Anders Hillborg. Erityisen leimallista ruotsalaisessa musiikkikulttuurissa on muun muassa kuorolaulu, huuliharpun käyttö sekä dansband-yhtyeet.
Ruoka ja juoma
Ruotsalaisessa ruokakulttuurissa käytetään paljon kalaa, lihaa, perunoita ja maitotuotteita. Mausteita käytetään melko niukasti. Suosittuja ruokalajeja ovat muun muassa graavilohi, hapansilakka, hernekeitto, janssoninkiusaus, lihapyörykät, näkkileipä, pyttipannu ja skagenröra. Smörgåsbord on yleisnimi buffetaterialle, johon sisältyy monenlaisia ruokalajeja sekä snapseja. Varsinkin alkusyksyllä järjestetään monesti rapujuhlia.